
PROJEKTS uz 12.08.2026.

vēlamais datums izskatīšanai: Attīstības komitejā 12.08.2026.
domē: 27.08.2026.
sagatavotājs: Ilze Urtāne
ziņotājs: Ilze Urtāne

	LĒMUMS	
Ādažos, Ādažu novadā
				
2026. gada 27.augustā				Nr. «DOKREGNUMURS»	

Par Ādažu novada pašvaldības domes 23.10.2025. lēmuma Nr.416 “Par detālplānojuma izstrādes uzsākšanu nekustamā īpašuma “Atpūtas bāze Dzirnezers” zemes vienībai ar kadastra apzīmējumu 80520021615, Gaujā ” atcelšanu

Ādažu novada pašvaldības dome izskatīja sabiedrības ar ierobežotu atbildību “KC ĪPAŠUMI” (reģistrācijas Nr. 40103688874, juridiskā adrese: Katlakalna iela 1, Rīga, LV-1073; turpmāk – Sabiedrība) 13.07.2026. iesniegumu (reģistrēts 14.07.2026. ar Nr. ĀNP/1-11-1/25/4196) ar lūgumu atcelt Ādažu novada domes 23.10.2025. lēmumu Nr. 416 “Par detālplānojuma izstrādes uzsākšanu nekustamā īpašuma “Atpūtas bāze Dzirnezers” zemes vienībai ar kadastra apzīmējumu 8052 002 1615, Gaujā” (turpmāk- Detālplānojums).
Izvērtējot ar Detālplānojuma izstrādi saistītos apstākļus, konstatēts:
1. Detālplānojuma izstrāde uzsākta, pamatojoties uz Ādažu novada domes 23.10.2025. lēmumu Nr.416 ““Par detālplānojuma izstrādes uzsākšanu nekustamā īpašuma “Atpūtas bāze Dzirnezers” zemes vienībai ar kadastra apzīmējumu 80520021615, Gaujā” ar mērķi pamatot zemes vienības sadali apbūves gabalos un jaunu ceļa posmu izveidi. 
2. Atbilstoši Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 105. punktam nosūtīti paziņojumi nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju un saņemti darba uzdevumā minēto institūciju nosacījumi  detālplānojuma izstrādei (Veselības inspekcija, Sadales tīkls, Valsts mežu dienests, Latvijas valsts ceļi). Detālplānojuma redakcija pašvaldībā nav iesniegta.
3. [bookmark: _Hlk187353244][bookmark: _Hlk204266210][bookmark: _Hlk144820556]Teritorijā, kurā ir atļauts izstrādāt Detālplānojumu, šobrīd ietilpst nekustamais īpašums “Atpūtas bāze Dzirnezers” (kadastra numurs 8052 002 1615), kas ir ierakstīts Carnikavas pagasta zemesgrāmatas nodalījumā Nr. 3658 un pieder Sabiedrībai. Īpašuma sastāvā ietilpst zemes vienība bez adreses ar kadastra apzīmējumu 8052 002 1615, 5.149 ha platībā un 103 būves (atpūtas mājas, saimniecības ēka un noliktava).
4. Pašvaldību likuma 4.panta pirmās daļas 15. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi.
5. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
6. Administratīvā procesa likuma 70.panta trešā daļa noteic, ka administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.
7. Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar Administratīvā procesa likuma 85. – 88.panta noteikumiem; Administratīvo aktu atceļ ar jaunu administratīvo aktu; Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā.
8. Administratīvā procesa likuma 85.panta otrās daļas 2.punkts noteic, ka adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts.
9. [bookmark: _Hlk187350959]Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.
10. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 103.punkts noteic, ka detālplānojuma darba uzdevuma derīguma termiņš ir divi gadi. Ja nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu.
Pamatojoties uz iepriekš minēto un Pašvaldību likuma 4.panta pirmās daļas 15. punktu, Teritorijas attīstības plānošanas likuma 12.panta trešo daļu, Administratīvā procesa likuma 70.panta trešo daļu, 83.pantu, 85.panta otrās daļas 2.punktu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu un 103.punktu, kā arī ņemot vērā domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Atcelt Ādažu novada pašvaldības domes 23.10.2025. lēmumu Nr. 416 “Par detālplānojuma izstrādes uzsākšanu nekustamā īpašuma “Atpūtas bāze Dzirnezers” zemes vienībai ar kadastra apzīmējumu 8052 002 1615, Gaujā”.
2. Uzdot pašvaldības Centrālās pārvaldes Teritorijas plānošanas nodaļai lēmumu ievietot Teritorijas attīstības plānošanas informācijas sistēmā (TAPIS) un paziņojumu par lēmuma atcelšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē www.adazunovads.lv. 
3. Pašvaldības izpilddirektora vietniecei veikt šī lēmuma izpildes kontroli.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā viena mēneša laikā no tā spēkā stāšanās dienas.


Pašvaldības domes priekšsēdētājs						G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@dmitrychab@gmail.com
@TPN;
@IDRV


Ilze Urtāne, 29368513

